Кәлтәгәү йылғаһы бик таҙа, тауҙар араһынан сылтырап ҡына ағып ята. Уның буйы йырып үткеһеҙ әрәмә. Исеме ҡайҙан килеп сығыуын аныҡ ҡына берәү ҙә әйтә алманы. Шулай ҙа, Кәлтә – һикәлтә тигән һүҙҙән килеп сыҡҡан тигән фараз бар. Йылға тирәләп борма-борма Кәлтәгәү юлы китә. Таш-тош, саҡыр-соҡор булһа ла, күп кешенең сабынлыҡтары шул яҡта булғас, ағас делянкалары шул яҡтан бирелгәс, бик мөһим юлдарҙан һаналды. Кәлтәгәү йылғаһында Ҡыҙыл китапҡа индерелгән бәрҙе балығы бар.